డియర్ ఫ్రెండ్ హిట్లర్

డియర్ ఫ్రెండ్ హిట్లర్, భారతదేశంలో గాంధీ టు హిట్లర్ గా విడుదల చేయబడిన సినిమా.  "Gandhi to Hitler / Dear Friend Hitler".  ఇది  2011 నాటి భారతీయ నాటక చలన చిత్రం.  ఇది నాజీ పార్టీ నాయకుడు,  జర్మనీ ఛాన్సలర్, నాజీ జర్మన్ నియంత అడాల్ఫ్ హిట్లర్‌ కు  మోహన్ దాస్ గాంధీ రాసిన లేఖల ఆధారంగా రూపొందించబడింది. అడాల్ఫ్ హిట్లర్‌గా రఘుబీర్ యాదవ్, ఎవబ్రాన్‌గా నేహా ధూపియా నటించిన ఈ చిత్రానికి రాకేష్ రంజన్ కుమార్ దర్శకత్వం వహించాడు.  ఈ చిత్రాన్ని ఆమ్రాపాలి మీడియా విజన్ అనే నిర్మాణ సంస్థ నిర్మించింది.  ఇది 61 వ బెర్లిన్ ఇంటర్నేషనల్ ఫిల్మ్ ఫెస్టివల్‌లో ప్రదర్శించబడింది.  అక్కడ దీనికి ప్రతికూల సమీక్షలు వచ్చాయి.   ఫిల్మ్ బిజినెస్ ఆసియా పత్రిక , "రెచ్చగొట్టే టైటిల్ ఉన్నప్పటికీ, ఈ చిత్రం హంతకుడు ఫ్యూరర్‌కు నివాళి కాదు" అని పేర్కొంది.  ఇది భారతదేశంలో 2011 జూలై 29 న ప్రదర్శించబడింది.

 కథ 
ఈ చిత్రం రెండవ ప్రపంచ యుద్ధం సమయంలో దృశ్యాలతో తీయబడింది.  మోహన్ దాస్ గాంధీ (అవిజిత్ దత్),  అడాల్ఫ్ హిట్లర్ (రఘుబీర్ యాదవ్) కు రాసిన లేఖలు,  హిట్లర్ తన దీర్ఘకాల ప్రేమికురాలు ఇవా బ్రౌన్ (నేహా ధూపియా) తో ఉన్న సంబంధాల చుట్టూ కేంద్రీకృతమై ఉంది. హిట్లర్ ఆమెను  బెర్లిన్ బంకర్‌లో తన చివరి రోజుల్లో వివాహం చేసుకున్నాడు. కానీ  అందులో వారు మరణించారు. ఈ చిత్రం గాంధీ, హిట్లర్ సిద్ధాంతాల మధ్య వ్యత్యాసాన్ని వర్ణిస్తుంది.  నాజీయిజం కంటే గాంధీజం యొక్క ఆధిపత్యాన్ని పేర్కొంది.

 తారాగణం 

 అడాల్ఫ్ హిట్లర్‌గా రఘుబీర్ యాదవ్
 నేవా ధూపియా ఎవ బ్రౌన్ గా
 జోసెఫ్ గోబెల్స్ పాత్రలో నళిన్ సింగ్
 ఆల్బర్ట్ స్పీర్ పాత్రలో నసీర్ అబ్దుల్లా
 షకీర్‌గా జతిన్ సర్నా
 అమృత కౌర్‌గా లక్కీ వఖారియా
 మగ్దా గోబెల్స్‌గా నికితా ఆనంద్
 సుభాష్ చంద్రబోస్ పాత్రలో భూపేష్ కుమార్ పాండే
 మహాత్మాగాంధీగా అవిజిత్ దత్
 హనుమాన్ ప్రసాద్ రాయ్ ఒట్టో గాన్షే పాత్రలో నటించారు
 రఘుబీర్ యాదవ్
 నసీర్ అబ్దుల్లా

 నిర్మాణం 
అనుపమ్ ఖేర్ వాస్తవానికి హిట్లర్ పాత్రను పోషించడానికి అంగీకరించాడు, కానీ హిట్లర్ లక్షలాది మంది యూదులను ఊచకోత కోసిన కారణంగా ఆ పాత్రను పోషించినందుకు భారతదేశంలోని యూదు సంస్థలు ఖండించడంతో అతను వెనక్కి తగ్గాడు.  
 మూలాలు 

వర్గం:భారతీయ సినిమాలు
వర్గం:2011 సినిమాలు
వర్గం:All articles with dead external links
వర్గం:హిందీ-భాషా చలనచిత్రాలు